Document ID: 32005R0557

KOMISSION ASETUS (EY) N:o 557/2005,
annettu 11 päivänä huhtikuuta 2005,
jäsenvaltion, Viroa, Latviaa, Liettuaa ja Puolaa lukuun ottamatta, lipun alla purjehtivien alusten pohjankatkaravun kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2005 22 päivänä joulukuuta 2004 annetussa neuvoston asetuksessa (EY) N:o 27/2005 (2) säädetään pohjankatkarapukiintiöistä vuodeksi 2005.
(2)
Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä.
(3)
Komissiolle toimitettujen tietojen mukaan jäsenvaltion lipun alla purjehtivien tai jäsenvaltiossa rekisteröityjen alusten, Viroa, Latviaa, Liettuaa ja Puolaa lukuun ottamatta, pohjankatkarapusaaliit NAFO 3L -alueen vesillä ovat täyttäneet käytettävissä olevan kiintiön vuodelle 2005. Yhteisö on kieltänyt tämän kannan kalastuksen 24 päivästä helmikuuta 2005. Tämän vuoksi on tarpeen noudattaa tätä päivämäärää,
ON ANTANUT TÄMÄN ASETUKSEN:
1 artikla
Jäsenvaltion lipun alla purjehtivien tai jäsenvaltiossa rekisteröityjen alusten, Viroa, Latviaa, Liettuaa ja Puolaa lukuun ottamatta, pohjankatkarapusaaliit NAFO 3L -alueen vesillä ovat täyttäneet käytettävissä olevan kiintiön vuodelle 2005.
Kielletään jäsenvaltion lipun alla purjehtivilta tai jäsenvaltiossa rekisteröidyiltä aluksilta, Viroa, Latviaa, Liettuaa ja Puolaa lukuun ottamatta, pohjankatkaravun kalastus NAFO 3L -alueen vesillä sekä edellä mainittujen alusten tämän asetuksen voimaantulopäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 24 päivästä helmikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä huhtikuuta 2005.

Labels: 18
6